בס"ד

בס"ד
- 4 -

נושא: גמרא, מסכת יומא, עג:-פא: - מבחן

מיועד לכיתות: יא-יב

מחבר: אבנר עזר

מבחן בגמרא

יומא עג: - פא:

הוראות לנבחן

משך הבחינה:
שעה וחצי.

מבנה השאלון:
בשאלון זה שלשה פרקים:


פרק ראשון     - 
(4 * 10)     -
40 נקודות

פרק שני         - 
(6 * 5)       -
30 נקודות


פרק שלישי    - 
(6 * 5)       -
30 נקודות



סה"כ:
100 נקודות.

חומר עזר:
אין.

הוראות מיוחדות:
אין.

בהצלחה

פרק א'    (40 נקודות)
בחר באחד משני הקטעים !

בקטע שבחרת, ענה על ארבע מהשאלות הקשורות לקטע !

קטע ראשון - (יומא, פרק שמיני, דפים: עג: - עד.)

אם בחרת בקטע זה, ענה על ארבע מהשאלות  5 - 1 ! (לכל שאלה 10 נקודות)

שאלה מספר 1

"אסור? ענוש כרת הוא?."

1. הסבר את שאלת הגמרא על לשון התנא במשנה !
2. כתוב את שני התירוצים בגמרא על שאלה זו !
שאלה מספר 2

1. במה חולקים ר' יוחנן וריש לקיש? כתוב את הנימוקים !
2. תירוץ הגמרא: "לא נצרכה אלא לחצי שיעור" קשה לדעה אחת.
      לאיזו דעה קשה? וכיצד יסביר זאת? פרט !
שאלה מספר 3

"שבועה שלא אוכל, ואכל נבלות וטרפות שקצים ורמשים"

1. מהו קרבן שבועה? מתי השבועה אינה מתקיימת? נמק !
2. כתוב את המחלוקת בין תנא קמא לרבי שמעון ! נמק !
שאלה מספר 4

"שבועת העדות אינה נוהגת אלא בראויין להעיד"

1. את מי באה משנה זו למעט שאינו ב"שבועת העדות" ?
2. מדוע אינם מעידים? פרט !
שאלה מספר 5

"דאמר קרא: אם לא יגיד, והאי לאו בר הגדה הוא כלל".

1. מדוע ב"חצי שיעור" השבועה מתקיימת, וב"משחק בקוביה" לא מתקיימת השבועה?
2. למסקנת הגמרא, כיצד מסביר ריש לקיש את לשון המשנה "אסור באכילה ובשתיה"?
קטע שני - (יומא, פרק שמיני, דף עד:)

אם בחרת בקטע זה, ענה על ארבע מהשאלות  10 - 6 ! (לכל שאלה 10 נקודות)

שאלה מספר 6

"מה מלאכה שב ואל תעשה, אף ענוי נפש שב ואל תעשה".

1. במה צריך להיות העינוי דומה למלאכה? ואילו עינויים נלמדו מכך?

2. אדם היושב בשמש ביום כיפור ומתענה. האם נאמר לו "שב ואל תעשה? נמק !

שאלה מספר 7

"מה מלאכה דבר שחייבין עליו במקום אחר, אף ענוי נפש שחייבין עליו במקום אחר".

1. במה צריך להיות העינוי דומה למלאכה? ואילו עינויים נלמדו מכך?

2. פיגול ונותר חייב עליהם כרת בכל השנה, מה מוסיפה לנו התורה שחייב כרת ביום הכיפורים?
שאלה מספר 8

פיגול, נותר, טבל, נבלה.

1. הסבר בקצרה כל אחד מהמושגים !

2. במה מתחייב האוכל מכל אחד?
שאלה מספר 9

"ואם נפשך לומר, הרי הוא אומר: "והאבדתי את הנפש ההיא" ענוי שהוא אבידת הנפש".

1. מה קשה על הברייתא הלומדת עינוי ממלאכה שחייב כרת במקום אחר?
2. מהיכן בסופו של דבר לומדים שהעינוי הוא אכילה ולא תשמיש?
שאלה מספר 10

" דבי רבי ישמעאל תנא: נאמר כאן "עִנוּי", ונאמר להלן "עִנוּי". מה להלן ענוי רעבון, אף כאן ענוי רעבון".

1. מהיכן לומד רבי ישמעאל את העינוי שצריך ביום הכיפורים?
2. כתוב עוד שני מקומות בהם כתוב לשון עינוי!
3. מדוע לא למד רבי ישמעאל מהפסוקים האלו?
פרק ב'    (30 נקודות)
בחר ששה מהפסוקים  18 - 11 !

פרש את הפסוקים לפי הדעות בגמרא ! (לכל פסוק 5 נקודות)

פסוק מספר 11

"המאכילך מן במדבר למען ענותך" (דברים ח, טז). (2)

פסוק מספר 12

"כי יתן בכוס עינו יתהלך במישרים" (משלי כג, לא). (2)

פסוק מספר 13

"דאגה בלב איש יַשְׁחֶנָּה" (משלי יב, כה). (2)
פסוק מספר 14

"ונחש עפר לחמו" (ישעיהו סה, כה).     (2)
פסוק מספר 15

"זכרנו את הדגה אשר נאכל במצרים חִנָּם" (במדבר יא, ה). (2)

פסוק מספר 16

"את הקישואים ואת האבטיחים ואת החציר ואת הבצלים ואת השומים" (במדבר יא, ה). (2)
פסוק מספר 17

"והיה טעמו כטעם לשד השמן" (במדבר יא, ח). (2)

פסוק מספר 18

"לחם אבירים אכל איש" (תהילים עח, כה). (2)

פרק ג'    (30 נקודות)
בחר ששה מהמושגים  26 - 19 !     (לכל ביאור 5 נקודות)

מושג מספר 19

"ככותבת הגסה כמוה וכגרעינתה".

מושג מספר 20

"כל שישנו בעונש ישנו באזהרה".

מושג מספר 21

"קרא אסמכתא בעלמא".

מושג מספר 22

"אינו דומה מי שיש לו פת בסלו למי שאין לו פת בסלו".

מושג מספר 23

"אי בן תשעה לראשון ואי בן שבעה לאחרון".

מושג מספר 24

"על רוב אחד בעוף ועל רוב שניים בבהמה".

מושג מספר 25

"כלל ופרט וכלל אי אתה דן אלא כעין הפרט".

מושג מספר 26

"בטופח על מנת להטפיח".

בהצלחה

/המשך מעבר לדף/

/המשך/


